A primeira aparición de Ruanda nos Xogos Olímpicos foi en 1984, e a súa primeira aparición nos Xogos Paralímpicos en 2004. O país enviou sete competidores aos Xogos Olímpicos de Verán de 2012 en Londres, representándoo en atletismo, natación, ciclismo de montaña e xudo, e 15 competidores aos Xogos Paralímpicos de Verán de Londres
para competir en atletismo, levantamento de pesas e voleibol sentado. Ruanda competiu nos Xogos da Commonwealth por primeira vez nos Xogos de 2010 en Delhi, India, despois de unirse á Commonwealth o ano anterior. Os competidores ruandeses participaron en atletismo, boxeo, ciclismo e natación. Ruanda enviou atletas aos Xogos de 2014 para competir en atletismo, boxeo, ciclismo, natación e levantamento de pesas. O equipo de Ruanda nos Xogos Africanos da Xuventude de 2014 tiña a maior proporción de atletas do sexo feminino (29 de un total de 49 atletas) de calquera país participante.